ПРОЕКТ!
Закон за изменение и допълнение на Закона за здравното осигуряване
(Обн., ДВ, бр. 70 от 19.06.1998 г., изм., бр. 93 от 11.08.1998 г., бр. 153 от 23.12.1998 г., в сила от 1.01.1999 г., бр. 62 от 9.07.1999 г., бр. 65 от 20.07.1999 г., изм. и доп., бр. 67 от 27.07.1999 г., в сила от 28.08.1999 г., изм., бр. 69 от 3.08.1999 г., в сила от 3.08.1999 г., изм. и доп., бр. 110 от 17.12.1999 г., в сила от 1.01.2000 г., бр. 113 от 28.12.1999 г., бр. 64 от 4.08.2000 г., в сила от 1.01.2001 г., доп., бр. 41 от 24.04.2001 г., в сила от
 24.04.2001	г., изм. и доп., бр. 1 от 4.01.2002 г., в сила от 1.01.2002 г., бр. 54 от
 31.05.2002	г., в сила от 1.12.2002 г., доп., бр. 74 от 30.07.2002 г., в сила от 1.01.2003 г.,
изм. и доп., бр. 107 от 15.11.2002 г., доп., бр. 112 от 29.11.2002 г., изм. и доп., бр. 119 от
27.12.2002 г., в сила от 1.01.2003 г., изм., бр. 120 от 29.12.2002 г., в сила от 1.01.2003 г.,
изм. и доп., бр. 8 от 28.01.2003 г., в сила от 1.03.2003 г., доп., бр. 50 от 30.05.2003 г.,
изм., бр. 107 от 9.12.2003 г., в сила от 9.12.2003 г., доп., бр. 114 от 30.12.2003 г., в сила
от 1.01.2004 г., изм. и доп., бр. 28 от 6.04.2004 г., в сила от 6.04.2004 г., доп., бр. 38 от
11.05.2004 г., изм. и доп., бр. 49 от 8.06.2004 г., изм., бр. 70 от 10.08.2004 г., в сила от 1.01.2005 г., изм. и доп., бр. 85 от 28.09.2004 г., бр. 111 от 21.12.2004 г., в сила от
 21.12.2004	г., изм., бр. 39 от 10.05.2005 г., в сила от 11.02.2006 г., изм. и доп., бр. 45 от
 31.05.2005	г., в сила от 1.06.2005 г., изм., бр. 76 от 20.09.2005 г., в сила от 1.01.2007 г.)
§ 1. В § 19 от Преходните и заключителните разпоредби се правят следните изменения и допълнения:
 1.	В ал. З думите "до 31 октомври 2005г." се заменят с "до 31 декември 2005г."
 2.	Създават се новите ал. 9 и 10:
"(9) В срок до един месец от влизане на закона в сила териториалните поделения на
Националния осигурителен институт    изпращат задължителни предписания до
лицата, които не са упражнили правото си по ал.  1 и не са с възстановени
здравноосигурителни права към 31.10.2005г. В предписанията се посочват размера
на задълженията и периода, за който те се отнасят.
(10) С изпращането на задължителните предписания се прекъсва погасителната
давност."
ЗАКЛЮЧИТЕЛНА РАЗПОРЕДБА
§ 2. Законът влиза в сила от 1 ноември 2005г.

мотиви
С измененията на Закона за здравното осигуряване (ДВ, бр. 45 от 2005 г.) се създаде възможност за лицата, които дължат здравноосигурителни вноски за своя сметка до 1 юни 2005 г., да поискат разсрочване на плащането на задължението до 31 декември 2006 г., ако за периода 1 октомври 2004 г. - 31 март 2005 г. имат средномесечен доход на член от семейството до 200 лв. включително. За целта тези лица следва да подадат в териториалните поделения на Националния осигурителен институт молба-декларация по образец, утвърден от управителя на Националния осигурителен институт. Срокът за подаване на молбите за разсрочване на задълженията за здравноосигурителни вноски, дължими до 1 юни 2005 г., изтича на 31 октомври 2005 г. Към 26.10.2005 г. общо 1222095 български граждани са с невъзстановени здравноосигурителни права. Правата си по § 19 г от Преходните и заключителни разпоредби на Закона за здравното осигуряване са упражнили 28 390 граждани.
В тази връзка предлагам удължаване на този срок до 31 декември 2005 г. Предлагам също така да се създаде нова разпоредба, с която да се задължат Териториалните поделения на Националния осигурителен институт да изпратят задължителни предписания до всички лица за размера на техните задължения.
Считам, че с предлагания законопроект е в интерес на лицата с ниски доходи, които до момента не са подали молба за разсрочване на задълженията си.

ЧРЕЗ Г-Н ГЕОРГИ ПИРИНСКИ 	
ПРЕДСЕДАТЕЛ
НА 40-ОТО НАРОДНО СЪБРАНИЕ
ДО
Д р БОРИСЛАВ КИТОВ
ПРЕДСЕДАТЕЛ НА
КОМИСИЯТА ПО ЗДРАВЕОПАЗВАНЕ

ПРЕДЛОЖЕНИЕ от Янаки Стоилов - народен представител от ПГ на КБ
Относно: Второ четене на Законопроекта за изменение и допълнение на Закона за здравното осигуряване, вх. № 554-01-79/02.11.2005 г.
УВАЖАЕМИ ГОСПОДИН ПРЕДСЕДАТЕЛ,
На основание на чл. 70 от ПОДНС предлагаме промени в приетия на първо четене законопроект за изменение и допълнение на "Закона за здравното осигуряване":
1.В § 1 от законопроекта , с който се правят промени в § 19 от "Преходните и заключителни разпоредби", в ал.З думите "до 31 октомври" се заменят с "до 31 март 2006 г.

17.11.2005 г.

Народни представители:
ЯНАКИ СТОИЛОВ РАДЕНКО ЙОРДАНОВ

ЧЕТИРИДЕСЕТО НАРОДНО СЪБРАНИЕ КОМИСИЯ ПО ЗДРАВЕОПАЗВАНЕ
ПРОЕКТ!
ЗАКОН
За изменение и допълнение на Закона за здравното осигуряване
§ 1. В § 19г, ал. З   от преходните и заключителните разпоредби думите "31 октомври 2005 г." се заменят с "31 декември 2005 г.".
ПРЕХОДНИ И ЗАКЛЮЧИТЕЛНИ РАЗПОРЕДБИ
§ 2. (1) В срок до един месец от влизането на закона в сила териториалните поделения на НОИ изпращат задължителни предписания до лицата, които не са упражнили правото си по § 19г, ал. 1 и не са с възстановени здравноосигурителни права към 31 октомври 2005 г. В предписанията се посочват размера на задълженията и периода, за който се отнасят.
(2) С изпращането на задължителните предписания се прекъсва погасителната давност за разсроченото задължения.
§ 3. Законът влиза в сила от 1 ноември 2005 г.
ПРЕДСЕДАТЕЛ НА КОМИСИЯТА ПО ЗДРАВЕОПАЗВАНЕТО: